તેમ છતાં ,ભારતે વિશ્વનાં સૌથી શક્તિશાળી અર્થતંત્રો નાં સમુહમાં સામેલ થવાં માટે હજુ ઘણું કરવાનું બાકી છે.ગ્રામીણ તથા શહેરી માળખાકીય સવલતો,વીજળી,સિંચાઈ,રસ્તાઓ,પરીવહન,શીક્ષણ,આરોગ્ય જેવાં ક્ષેત્રો માં ખુબજ ઝડપથી વિકાસ સાધવો જરુરી છે.સંયુક્ત રાષ્ટ્રોનાં માનવ વિકાસ આંક મુજબ ભારત શીક્ષણ અને આરોગ્ય ક્ષેત્રે હજુ વિશ્વમાં છેક ૧૨૭ મો નંબર ધરાવે છે.આ બધાં ક્ષેત્રોનાં વિકાસ માટે હજુ વધારે મુડી રોકાણની જરુરીયાત છે.ભારતનાં કાયદા, આર્થીકનીતિઓ,કરવેરાનાં માળખા વગેરે હજુ ખુબજ સરળ બનાવવાની આવશ્યક્તા છે જેથી વધારે ને વધારે વિદેશી તેમજ ખાનગી મુડી રોકાણ આકર્ષી શકાય.